Vilniaus universiteto stipendijų nuostatų

3 priedas

**P a v y z d i n i a i**

**x vardinės stipendijos skyrimo nuostatai**

**I SKYRIUS**

**BENDROSIOS NUOSTATOS**

* 1. **X** vardinės stipendijos skyrimo Vilniaus universiteto studentams nuostatai (toliau – Nuostatai) reglamentuoja X vardinės stipendijos (toliau – Stipendija) skyrimo tvarką ir kandidatų Stipendijai gauti (toliau – Kandidatai) atrankos kriterijus.
  2. Stipendiją, atsižvelgiant į X ir Vilniaus universiteto (toliau – Universitetas) bendradarbiavimą [paminėti bendradarbiavimo sutartį, jeigu sudaryta], steigia savo iniciatyva X (toliau – Steigėjas). Ji mokama iš Steigėjo lėšų, pervestų Universitetui į atsiskaitomąją sąskaitą kaip parama, pagal Paramos sutartį Nr. [nurodyti].
  3. Nuostatai parengti vadovaujantis Universiteto stipendijų nuostatais ir jiems neprieštarauja.
  4. Stipendijos tikslas – skatinti Universiteto [tuo atveju, jei stipendija skiriama konkretaus padalinio studentams – nurodyti kamieninį akademinį padalinį (toliau – Padalinys)] studentus, studijuojančius [įrašyti kokiose studijų programose] už [nurodyti, už ką stipendija skiriama – pvz., už pažangumą moksle / atliekamus mokslinius tyrimus / geriausią kurso, bakalauro ar magistrinį darbą ir pan.]
  5. Stipendija yra [vienkartinė arba skiriama semestrui], jos dydis – \_\_\_ Eur ([suma žodžiais] Eur). Ji mokama [nurodyti konkretų terminą arba įvardyti semestrą, pvz., rudens semestre].

**II SKYRIUS**

**STIPENDIJOS SKYRIMO TVARKA IR KANDIDATŲ STIPENDIJAI GAUTI ATRANKOS KRITERIJAI**

* 1. Konkursas Stipendijai gauti (toliau – Konkursas) skelbiamas [įrašyti kada, pvz., rudens semestro pradžioje, ar nurodant konkrečią datą]. Informacija apie Konkursą ir kita aktuali informacija apie Stipendiją talpinama Universiteto interneto svetainėje ir / ar [Padalinio (-ių)] interneto svetainėje, taip pat Universiteto [ir Padalinio (-ių)] socialinio tinklo „Facebook“ paskyrose. Informacija taip pat gali būti viešinama Universiteto ir / ar [Padalinio (-ių)] informaciniuose leidiniuose.
  2. Konkurse gali dalyvauti studentai, atitinkantys šiuos kriterijus**[[1]](#footnote-2)**:
     1. pažangūs [nurodyti, kokios (-ių)] studijų programos pirmos, antros ir vientisosios pakopos [nurodyti, kurio] kurso studentai;
     2. už bakalauro ar magistro darbą gavę įvertinimą „puikiai“ arba „labai gerai“;
     3. svertinis studijų vidurkis ne žemesnis nei [nurodyti slenkstį];
     4. [nurodyti kurių, pvz., 4-ojo ir 5-ojo] semestro pabaigoje, kuomet yra paskelbiama pažangumo eilė, yra išrenkamas pirmas pažangumo eilėje esantis [nurodyti kokios] studijų programos studentas. Esant keliems Kandidatams, Stipendija skiriama studentui, kurio ankstesnių semestrų svertiniai studijų rezultatų vidurkiai buvo aukštesni, o jei ir šis rodiklis yra vienodas – Stipendija skiriama studentui, kurio priėmimo balas didesnis.
  3. Kandidatai turi iki einamųjų metų \_\_ d. pateikti [nurodyti kam (galima ir tikslų skyrių nurodyti) arba numatyti, kokiu el. paštu teikti]:
     1. prašymą skirti Stipendiją;
     2. dokumentus, įrodančius Kandidato pasiekimus mokslinėje veikloje (studijų rezultatų išrašą, straipsnio (-ių) publikacijos (-ų) kopiją (-as) ir kt.);
     3. bakalauro ir magistro (jei studentas yra baigęs magistro studijas) diplomo ir jo priedėlio kopijas ar pažymas apie studijų rezultatus;
     4. bakalauro ir / ar magistro rašto darbo kopiją;
     5. motyvacinį laišką [galima nurodyti, jeigu Stipendija skiriama tik vienam studentui ir kai skiriama už tolesnę mokslinę veiklą ar tolesnius mokslinius tyrimus];
     6. Padalinio, kuriame studijuoja studentas, rekomendaciją [neprivaloma];
     7. ..... [nurodyti, jei reikalingi papildomi dokumentai].
  4. Stipendijai skirti Padalinio vadovo [tuo atveju, jei kandidatuoti gali kelių padalinių studentai, įvardinti vieną iš Padalinių] įsakymu sudaroma vertinimo komisija (toliau – Komisija). Komisija sudaroma iš [nurodyti, iš kokių Padalinių atstovai deleguojami, Universiteto studentų atstovybės atstovų skaičius, Stipendijos steigėjo atstovų skaičius].
  5. Komisijos nariams už darbą vertinimo veikloje nėra papildomai atlyginama.
  6. Komisija, gavusi Kandidatų paraiškas, iki einamųjų metų \_\_ d. nustato siūlomus Stipendijų gavėjus [nurodyti, pvz., 3 bakalauro ir 5 magistro ir kt.] gauti Stipendiją pagal šiuos kriterijus**[[2]](#footnote-3)**:
     1. darbo originalumas (%); darbo aktualumas, reikšmė, aprašyta ne technine kalba (%); darbo kokybė (%); pristatymo kokybė (%); [taikoma, jei Stipendija skiriama už baigiamuosius rašto darbus];
     2. pagal Kandidatų studijų vidurkį ir pasiekimus mokslinėje veikloje;
     3. esant keliems Kandidatams, Stipendija skiriama tam studentui, kurio studijų rezultatų svertinis vidurkis yra aukštesnis ir kuris turi pasiekimų mokslinėje veikloje; neturint pasiekimų mokslinėje veikloje, Stipendija skiriama studentui, kurio studijų rezultatų svertinis vidurkis yra aukščiausias.
  7. Komisijos sprendimas priimamas paprasta balsų dauguma ir yra įforminamas protokolu, kurį pasirašo visi Kandidatus vertinę Komisijos nariai.

**III SKYRIUS**

**STIPENDIJOS MOKĖJIMO TVARKA**

* 1. Vadovaujantis Komisijos teikimu, Stipendija skiriama studentui Rektoriaus ar jo įgalioto prorektoriaus įsakymu ir yra pervedama į Stipendijos gavėjo asmeninę banko sąskaitą.
  2. Universitetas informuoja Steigėją apie Stipendijos paskyrimą [galima papildomai įtvirtinti, kad informuoja, nurodydamas Stipendijos laimėtoją, išrinktą pagal Komisijos protokolą].
  3. Stipendija neišmokama arba jos mokėjimas yra nutraukiamas, jeigu Stipendijos gavėjas: [turi bent vieną skolą / akademinę skolą]; nutraukia arba sustabdo studijas, išeina akademinių atostogų; yra pašalinamas iš Universiteto; studentui paskirta nuobauda, numatyta Universiteto studijų nuostatuose, už Universiteto teisės aktų pažeidimus.
  4. Bet kuriuo Nuostatų 15 punkte numatytu atveju Stipendijos skyrimas ar mokėjimas nutraukiamas Rektoriaus ar jo įgalioto prorektoriaus įsakymu Padalinio vadovo teikimu.
  5. Nutraukus Stipendijos mokėjimą, likusių neišmokėtų piniginių lėšų panaudojimo klausimas sprendžiamas Steigėjo ir Universiteto / Padalinio atskiru susitarimu.
  6. Stipendijos gavėjams gali būti [nurodyti šventę, pvz. diplomų įteikimo metu ar kt.] iškilmingai įteikiamos Stipendijos gavimą patvirtinančios pažymos, kurias rengia \_\_\_\_\_\_.
  7. Tas pats studentas už tuos pačius pasiekimus gali gauti Stipendiją tik vieną kartą.
  8. Studentas, gavęs Stipendiją, nepraranda galimybės gauti valstybės ar kitokios nacionaliniuose ar Universiteto teisės aktuose numatytos stipendijos.

**IV SKYRIUS**

**BAIGIAMOSIOS NUOSTATOS**

* 1. Nuostatai įsigalioja patvirtinus juos Universiteto teisės aktų nustatyta tvarka.
  2. Nuostatai galioja iki Paramos sutarties galiojimo pabaigos, išskyrus atvejus, kai Nuostatuose numatyta kita galiojimo trukmė.

Vilniaus universiteto stipendijų nuostatų

4 priedas

*(Pavyzdinė Paramos sutarties forma[[3]](#footnote-4))*

**PARAMOS SUTARTIS Nr. ParS \_\_\_\_\_\_\_\_\_\_\_\_**

20 m. ......................... ...... d. Vilnius

X, juridinio asmens kodas, (toliau – Paramos teikėjas),

ir

**Vilniaus universitetas**, juridinio asmens kodas 211950810, Universiteto g. 3, Vilnius (toliau – Paramos gavėjas), atstovaujamas ............................., veikiančio pagal .............................,

toliau Paramos teikėjas ir Paramos gavėjas kartu vadinami **Šalimis**, o kiekvienas atskirai – **Šalimi**, sudarė šią paramos sutartį (toliau – Sutartis):

1. **SUTARTIES OBJEKTAS**
   * + 1. Paramos teikėjas įsipareigoja suteikti [įrašyti] dydžio finansinę paramą (toliau – Parama) Sutarties 5 punkte nurodytam tikslui, o Paramos gavėjas įsipareigoja priimti Paramą ir panaudoti ją šioje Sutartyje numatytu tikslu, sąlygomis ir tvarka.
       2. Paramos teikėjas perduoda Paramą ją pervesdamas mokėjimo pavedimu į Paramos gavėjo banko sąskaitą, nurodytą šios Sutarties VII dalyje per [įrašyti] dienų po šios Sutarties pasirašymo [gali būti nustatytas ir kitas paramos pervedimo terminas]. Šalys susitaria, kad Parama (ar Paramos dalis) Paramos gavėjui gali būti suteikta per trečiuosius asmenis, veikiančius Paramos teikėjo vardu ir (ar) pavedimu.
       3. Paramos teikėjas gali atsisakyti teikti paramą ar jos dalį Paramos gavėjui, jeigu Paramos gavėjas nevykdo įsipareigojimų, išvardintų Sutarties 8 punkte.
       4. Parama teikiama neatlygintinai.

**II. PARAMOS TEIKIMO TIKSLINĖ PASKIRTIS**

* + - 1. Parama teikiama siekiant [įrašyti]. Paramos tikslinė paskirtis – [įrašyti].
      2. Parama teikiama remiantis Lietuvos Respublikos labdaros ir paramos įstatymu, Vilniaus universiteto statute numatytiems Universiteto veiklos tikslams ir uždaviniams įgyvendinti.

**III. ŠALIŲ ĮSIPAREIGOJIMAI**

* + - 1. Paramos teikėjas įsipareigoja suteikti Paramos gavėjui Paramą Sutartyje nustatyta apimtimi ir terminais*.*
      2. Paramos gavėjas įsipareigoja:

8.1. priimti Paramos teikėjo suteiktą Paramą;

8.2. Paramos teikėjo suteiktą Paramą panaudoti skiriant vardines stipendijas X nuostatų nustatyta tvarka;

8.3. informuoti Paramos teikėją ar jo atstovą elektroniniu paštu apie jo suteiktos Paramos panaudojimą nurodant Paramos teikėjui stipendijos gavėjo (-ų) vardą ir pavardę, paskirtą sumą.

**IV. TAIKYTINA TEISĖ IR GINČŲ SPRENDIMAS**

* + - 1. Sutarčiai, iš jos kylantiems ar su ja susijusiems teisiniams santykiams (įskaitant, bet neapsiribojant, klausimus dėl Sutarties sudarymo, galiojimo, negaliojimo, vykdymo ir nutraukimo) yra taikoma ir Sutartis yra aiškinama vadovaujantis Lietuvos Respublikos teise.
      2. Bet kurie ginčai dėl Sutarties vykdymo sprendžiami Šalių derybų būdu per vieną mėnesį nuo derybų pradžios, o Šalims nesusitarus – Lietuvos Respublikos įstatymų nustatyta tvarka.

**V. KITOS NUOSTATOS**

* + - 1. Sutarties sąlygos privalomos abiem Sutarties Šalims ir gali būti keičiamos tik Šalių susitarimu. Visi Sutarties pakeitimai sudaromi raštu ir tampa neatsiejama Sutarties dalimi.
      2. Sutartis įsigalioja nuo jos pasirašymo dienos.
      3. Sutartis gali būti nutraukta Šalių susitarimu arba vienos Šalies iniciatyva įspėjus kitą Šalį raštu prieš 15 kalendorinių dienų, jeigu kita Šalis nevykdo Sutartyje numatytų įsipareigojimų.
      4. Sutartis sudaryta lietuvių kalba dviem vienodą teisinę galią turinčiais egzemplioriais – po vieną kiekvienai Šaliai.

**VI. ŠALIŲ REKVIZITAI IR PARAŠAI**

|  |  |
| --- | --- |
| **Paramos teikėjas**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Paramos gavėjas**  **Vilniaus universitetas**  Juridinio asmens kodas 211950810  Universiteto g. 3, LT-01513  A. s. LT057300010097578571  „Swedbank“, AB  Banko kodas 73000  Tel. (8-5) 268 7001, faks. (8-5) 268 7009  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Rektorius  [prof. Artūras Žukauskas] |

1. Pateikiamas kriterijų sąrašas yra pavyzdinis. [↑](#footnote-ref-2)
2. Pateikiamas kriterijų sąrašas yra pavyzdinis. [↑](#footnote-ref-3)
3. Tais atvejais, kai paramos suma viršija 14500 Eur, vadovaujantis LR CK 6.476 str. 1 d. ir 6.469 str. 2 d., sutartis turi būti notarinės formos. [↑](#footnote-ref-4)